Valentinsdag er skudt i gang, men det er ikke alle, der er lige begejstrede for dagen i kærlighedens tegn.

Der blev hverken købt blomster eller chokolade, da TV2 Nord tidligere i dag besøgte Himmerland. Tværtimod, så er det ikke en dag, som er skrevet i kalenderen i Nordjylland. I hvert fald ikke, når man spørger fire nordjyder. Dagen, der ellers flere steder i landet hitter hos danskerne, er ikke nået til Nordjylland, hvor man holder godt fat i de gamle danske traditioner. -  Det er jo det, jeg kalder en importeret dag, det er jo ikke en gammel dansk tradition, siger Bent Iver Petersen fra Astrup med et glimt i øjet. Hun gider ikke sådan noget Bent Iver Petersen er ikke alene. For hverken hos Ann Erikke Espersen eller Nils Dyhr, bliver der fejret Valentinsdag. For selvom det har krydset tankerne en gang imellem hos Nils Dyhr fra Hobro, så er han nok meget glad for at have en kæreste, der heller ikke går op i den nymoderne tradition, så der ikke står knuste hjerter på aftenens menu, når Nils Dyhr kommer hjem uden hverken blomster eller chokolade. - Jeg har da godt nok tit tænkt, om jeg skulle købe en eller anden form til kæresten, men hun gider ikke sådan noget, siger Nils Dyhr som en lettet herre. Det fejrer vi ikke, men... Men det er altså ikke kun de mandlige nordjyder, der ikke gider det pjat, der kaldes Valentinsdag. For spørger man Ann Erikke Espersen fra Thisted, så er svaret stort set det samme. Nej tak til Valentinsdag. Men, det kunne alligevel godt lyde til, at der stadig er et lille håb om en overraskelse, når Ann Erikke Espersen vender hjem til Thisted. - Jeg skal da ikke kunne sige, om der er nogen derhjemme, der husker det, men det tror jeg ikke.